open-index/open-wikipedia-markdown huggingface dataset:
Oslon keskusrautatieasema

**Oslon keskusrautatieasema** (, usein lyhennetty *Oslo S*) on vuonna 1980 avattu rautatieasema Norjan pääkaupungin Oslon keskustassa ja samalla myös maan rautateiden suurin asema. Sitä palvelee päivittäin yli 1&nbsp;000 yhteensä neljän eri liikennöitsijän kauko- ja lähiliikenteen junaa, ja rautatieaseman päivittäinen matkustajamäärä on noin 90&nbsp;000. Aseman omistaa ja sitä ylläpitää Bane NOR Eiendom.

Asema sijaitsee Jernbanetorgetin vieressä Karl Johans gaten itäpäädyssä, aivan Oslon ydinkeskustassa. Sen yhteydessä on Jernbanetorgetin metroasema, jossa pysähtyvät kaikki Oslon metron viisi linjaa. Yhdessä metron, raitiovaunujen ja bussien kanssa Oslon keskusrautatieasemasta muodostuu sekä kaupungin että koko maan vilkkain liikennekeskittymä, joka palvelee päivittäin noin 150&nbsp;000 käyttäjää. Asema on pääteasema useimmille Gjøvikbanenin paikallis- ja kaukojunille. Kaikki Oslon alueen paikallisjunat sekä Flytoget-lentokenttäjunat pysähtyvät asemalla, joka toimii myös joka toisen Flytoget-vuoron lähtö- ja pääteasemana.

Oslon keskusrautatieasema rakennettiin Oslon itäisen rautatieaseman (*Oslo østbanestasjon*) paikalle vuonna 1980 keskustan alittavan Oslotunnelen-tunnelin valmistuttua ja mahdollistettua läntisen ja itäisen aseman yhdistämisen. Asemalla on 19 raidetta, joista 13 kulkee sen läpi keskustan alittavaan tunneliin. Asema koostuu kahdesta rakennuksesta: entisestä Oslo Ø:sta ja uudemmasta Oslo S:sta. Molemmissa rakennuksissa on kauppakeskus.

## Aiheesta muualla

*Oslon keskusrautatieasema Bane NOR Eiendomin verkkosivuilla 

## Lähteet
Janne Reitala

**Janne Henrikki Reitala** (s. 17. huhtikuuta 1956 Turku) on suomalainen yleislääketieteen erikoislääkäri sekä anestesiologian ja tehohoidon erikoislääkäri.

Reitala kirjoitti ylioppilaaksi 1975 Helsingissä ja valmistui lääketieteen lisensiaatiksi 1982 Helsingin yliopistosta. Hän jatkoi opintojaan samassa yliopistossa pätevöityen yleislääketieteen erikoislääkäriksi 1990 ja anestesiologian ja tehohoidon erikoislääkäriksi 1995. Ensihoidon erityispätevyyden hän saavutti 2001 ja tehohoitolääketieteen erityispätevyyden 2002.

Valmistumisensa jälkeen Reitala aloitti työuransa terveyskeskuslääkärinä Tuusulassa 1982–1987 ja toimi myös sisätautien sairaalalääkärinä Kivelän, Marian ja Meilahden sairaaloissa 1984–1987. Seuraava työtehtävä oli Helsingin pelastuslaitoksen lääkäriambulanssin lääkärinä toimiminen 1987–1992 ja Medi-Helin lääkärihelikopteritoiminnan lääketieteellisenä johtajana työskentely 1996–2001, jota seurasi Medi-Heli ry:n ylilääkärin toimi 2001–2012. HUS Töölön sairaalan teho-osaston apulaisylilääkärinä Reitala työskenteli vuodesta 2005 lähtien ja myöhemmin Meilahdessa. Reitala alkoi nostaa eläkettä 2023, mutta hänellä oli sen jälkeenkin virka eli lupa tehdä töitä niin halutessaan. Päivätöiden jälkeen hän on 22 vuotta valmentanut saman joukkueen nuoria jalkapalloilijoita.

Keväällä 2001 Reitala työskenteli Kansainvälisen Punaisen ristin operaatiossa Pakistanissa lähellä Afganistanin rajaa hoitaen pääasiassa sotavammoja. Hän oli mukana tsunamikatastrofin pelastustoimissa vuonna 2004.

Vuodesta 1997 lähtien Reitala toimi 27 vuotta tasavallan presidentin kanslian erityistehtävissä eli Suomen tasavallan presidenttien Martti Ahtisaaren, Tarja Halosen ja Sauli Niinistön hovilääkärinä. Reitala huolehti tasavallan presidentin ja hänen seurueensa lääketieteellisistä tarpeista ulkomaille suuntautuneilla valtiovierailluilla ja virallisilla vierailuilla, ja oli valmiina hätätilanteiden varalta kouluttaen samalla turvaorganisaatiota. Realistisin uhka matkoilla oli äkillinen sairauskohtaus tai loukkaantuminen, mutta valmiina piti olla arkistenkin huolien varalta kuten turvamiehen korvatulehduksen vuoksi tämän jatkuvan korvakuulokkeen käytön takia. Reitala osallistui tässä tehtävässä noin sataan ulkomaanmatkaan, joissa enimmillään oli mukana 70 ihmistä, kun mukaan lasketaan tiedotusvälineiden edustajat ja liike-elämän valtuuskuntien jäsenet. 

Reitalan aviopuoliso on Lisa von Hellens. Reitalan vanhemmat ovat näyttelijä Tiina Rinne ja taidehistorioitsija Aimo Reitala. Hänen nuorempi veljensä on näyttelijä Mikko Reitala. Myös Janne Reitala on näytellyt sivuosan kahdessa elokuvassa: *[[Lain ulkopuolella (vuoden 1987 elokuva)|Lain ulkopuolella]]* (1987) sekä *[[Vääpeli Körmy ja marsalkan sauva]]* (1990).

## Lähteet
*Hus.fi 
*Mediheli.fi
*Ylioppilaslehti.fi
*Iltasanomat.fi 

### Viitteet

## Aiheesta muualla
*
Thomas Midgley, Jr.

**Thomas Midgley, Jr.** (18. toukokuuta 1889 – 2. marraskuuta 1944) oli yhdysvaltalainen keksijä ja kemisti. Hänet tunnetaan parhaiten keksinnöistään, jotka hän teki työskennellessään General Motorsilla.

Historioitsija J. R. McNeill on kirjoittanut Midgleyllä olleen "enemmän haitallisia vaikutuksia ilmakehään kuin millään muulla yksittäisellä eliöllä maapallon historiassa". Bill Brysonin mukaan Midgleyllä oli "kammottava vietti kohti kaduttavia tekoja". Fred Pearce kuvaili Midgleytä ''New Scientist'' -lehdessä "yhden miehen ympäristökatastrofiksi".

Joulukuussa 1921 Midgley havaitsi, että tetraetyylilyijyn lisääminen bensiiniin vähensi auton polttomoottorin ”nakutusta”. Tällä oli tuhoisia seurauksia ympäristön kannalta, koska bensiiniin lisätty yhdiste levisi autojen pakoputkista ympäristöön, saastuttaen siten sen lyijyllä, joka on eläimille ja ihmisille vaarallinen raskasmetalli. Myöhemmin uransa aikana Midgley työskenteli kodinkoneiden jäähdytysaineiden parissa. 1900-luvun alussa kylmälaitteissa käytettiin myrkyllisiä ja helposti räjähtäviä ainesosia, jotka Midgley pyrki korvaamaan turvallisemmalla yhdisteellä. Hänen kylmälaitteisiin keksimänsä CFC-yhdisteet osoittautuivat kuitenkin ilmakehän otsonikerrosta tuhoaviksi ja aiheuttivat otsonikatoa.

Midgleyn ura taitavana kemistinä ei jäänyt huomaamatta vaan vuonna 1941 hänelle myönnettiin American Chemical Societyn korkein tunnustus, Priestleyn mitali. Hänen työnsä sai tunnustusta myös monien muiden palkintojen muodossa.

Sekä tetraetyylilyijyn että CFC-yhdisteiden käyttö on suurilta osin kielletty myöhemmin niiden epäsuotuisien ympäristövaikutusten vuoksi.

Midgley sairastui myöhemmin polioon, ja rakensi vuoteeseensa väkipyöräjärjestelmän helpottamaan hänen liikkumistaan. Hän kuristui kuoliaaksi kyseisen järjestelmän köysiin vuonna 1944. Kuolinsyytutkija arvioi Midgleyn kuoleman itsemurhaksi.

## Lähteet

## Aiheesta muualla
* Miltä maailma näyttää vuonna v. 2035? Amerikkalaisen tiedemiehen ennustuksia, Seura, 14.08.1935, nro 33, s. 15, Kansalliskirjaston digitaaliset aineistot
* Tom Phillips: Ihmiset, näin munasimme kaiken. 2018. S. 227–239. . (Englanniksi Humans, A brief History of How We F*cked It All Up).
Kollaanjoki

**Kollaanjoki** (myös: **Kollasjoki**, ) on joki Karjalan tasavallassa Venäjällä osittain Suomen Neuvostoliitolle luovuttamalla alueella. Se on yksi Laatokan pohjoispuolelta järven koillisosaan laskevan Tulemajoen latvahaaroista.

Joki on 76&nbsp;kilometriä pitkä. Se saa alkunsa Kollasjärvestä, joka on pieni järvi entisen Suistamon kunnan alueella, virtaa jonkin matkaa entisen Suojärven kunnan alueella ja laskee Tulemajärveen lähellä Tulemajärven kylää, Suomen entisen itärajan itäpuolella nykyisessä Prääsän piirissä. Venäjän vesistörekisterin mukaan joki on nykyään 57 kilometriä pitkä ja sen valuma-alue kattaa 245&nbsp;km2.

## Talvisodan taistelupaikka
Kollasjoki on tunnettu siellä käydyn Kollaan taistelun ansiosta, joka oli yksi talvisodan ratkaisevista torjuntataisteluista. Taistelusta on peräisin yleisesti käytetty lausahdus "Kollaa kestää". Taistelupaikat sijoittuivat joen latvoille, missä joki vielä muistuttaa vähäistä puroa.


Kuva:Исток Колласйоки.JPG| Kollaanjoen alkupäätä vuonna 2008.
Kuva:Kollaa river.jpg|Kollaanjokea vuonna 1994.
Kuva:Dugakoski 2.jpg| Dugakoski suuremman virtauksen aikaan (1994).
Kuva:Dugakoski 3.jpg|Dugakoski kuivaan aikaan (1994).

## Lähteet

### Lähteet joihin ei ole viitattu
*
*
*
Fender Jazzmaster

**Fender Jazzmaster** on Fenderin vuodesta 1958 valmistama sähkökitaramalli.

## Alkuperä

Kun Stratocaster tuli vuonna 1954 markkinoille, sen käyttäjiä olivat yleensä rock- ja blues-muusikot. Leo Fender alkoi muutaman vuoden kuluttua työstää uudenlaista kitaraa, joka oli sunnattu nimenomaan jazz-muusikoille. Fender yritti tehdä rungosta mahdollisimman mukavan niille muusikoille, jotka soittivat istuvassa asennossa, mutta kitara ei kuitenkaan saavuttanut suosiotaan jazz-muusikoiden keskuudessa. Sen sijaan Jazzmaster yleistyi monien surf-yhtyeiden, ja myöhemmin myös indie- ja punk-yhtyeiden, keskuudessa.

## Lähteet

*
Andranik Teymourian

**Andranik Teymourian** (, syntymänimeltään **Andranik Timoutian Samarani**, s. 6. maaliskuuta 1983 Teheran, Iran) on iranilainen jalkapalloilija. Hän pelasi Englannin Valioliigaa Boltonissa ja yhden ottelun Fulhamissa sekä mestaruussarjaa Barnsleyssa. Iranin ja Englannin lisäksi hän on pelannut myös Qatarissa. Iranin maajoukkueessa hän on pelannut 101 ottelua. Yleensä Teymourian pelasi keskikentän pohjalla, mutta hän pystyi pelaamaan myös laidoilla. Hänellä on armenialaiset sukujuuret.

Teymourian oli ainoa kristitty pelaaja Iranin maajoukkueessa. Hän kuului joukkueen kokoonpanoon vuosien 2006 ja 2014 MM-kilpailuissa. Hän on pelannut kaikkiaan 101 maaottelua ja tehnyt niissä yhdeksän maalia vuosina 2005–2016.

## Lähteet

## Aiheesta muualla

*Andranik Teymourian Bolton Wanderersin sivustolla  
*Andranik Teymourian Fulhamin sivustolla
Panzerwerfer

**Panzerwerfer 42 auf Maultier** () oli toisen maailmansodan aikainen panssaroitu raketinheittimellä varustettu puolitelavaunu, jolla voitiin ampua 10–15 senttimetrin raketteja 4–7 kilometrin päähän. Panzerwerfer-raketinheittimiä oli kahta tyyppiä, *15cm Panzerwerfer 42 auf Selbstfahrlafette Sd.Kfz.4/1* ja  *15cm Panzerwerfer 42 auf Schwerer Wehrmachtsschlepper*. Malli suunniteltiin Opel Maultierin rungolle.

## Aiheesta muualla
* Tank Encyclopedia 

## Aiheesta muualla
Diána Igaly

**Diána Igaly** (31. tammikuuta 1965 Budapest – 8. huhtikuuta 2021 Budapest) oli unkarilainen ampuja, joka kilpaili skeetissä. Hän voitti Sydneyn olympialaisissa 2000 pronssia. Neljä vuotta myöhemmin Ateenassa 2004 hän voitti olympiakultaa hallitsevan mestarin, Azerbaidžanin Zemfira Meftaheddinovan jäätyä pronssille. Hän voitti myös maailmanmestaruuden vuonna 2002 ja Euroopan-mestaruuden 1983 ja 1991. Häntä valmensi hänen isänsä József Igaly. Unkarin ampumaliiton mukaan Diána Igalyn kuolinsyy oli koronavirus.

## Lähteet
* Profiili kataca.hu 

### Viitteet
Nat Newborn Big Time

**Nat Newborn Big Time** on suomalainen jazzmusiikkia soittava yhtye. Yhtye julkaisi huhtikuussa 2007 ensimmäisen levynsä *[[On the Rocks (Nat Newborn Big Timen albumi)|On the Rocksin]]*, joka sisältää cover-versioita suomalaisista hiteistä.

## Jäsenet
* Nat Newborn (Visa Luttinen), laulu 
* Ernio Arriconen (Erno Tiittanen), trumpetti 
* Teemu Mattsson, trumpetti 
* Mikko Pettinen, trumpetti 
* Antti Rissanen, pasuuna 
* Heikki Tuhkanen, pasuuna 
* Markus Larjomaa, bassopasuuna 
* Ari Jokelainen, alttosaksofoni 
* Robert Löflund, tenorisaksofoni 
* Jukka Uljas, tenorisaksofoni 
* Veli-Pekka Haanmäki, baritonisaksofoni 
* Jari Kanninen, piano 
* Arto Nurmi, basso 
* Teemu Eronen, rummut

## Diskografia
* *[[On the Rocks (Nat Newborn Big Timen albumi)|On the Rocks]]* (2007)

## Aiheesta muualla
* Virallinen kotisivu
* Meteli.net
* Suomijazz
Fojavuoret

**Fojavuoret** (indonesiaksi *Pegunungan Foja*) on vuorijono Uuden Guinean saaren pohjoisrannikolla, Mamberamo-joen pohjoispuolella.

Fojavuoret ovat täysin koskematonta aluetta. Maasto on läheisten Van Rees -vuorten tapaan erittäin vaikeakulkuista mikä on estänyt tehokkaasti metsähakkuiden lisäksi myös ihmisten liikkumisen alueella. Alue on tiheää metsää, jonka valtapuulajeja ovat *[[Araucaria cunninghamii]]*, *[[Podocarpus neriifolius]]*, *[[Agathis labillardieri]]*, *[[Calophyllum]]* sekä *[[Palaquium]]*.

Vuonna 2005 alueelle suunnattu amerikkalainen tutkimusretkikunta löysi Fojavuorilta useita aikaisemmin tuntemattomia eläin- ja kasvilajeja. Näihin kuuluu: uusi mesikkolaji, 20 sammakkolajia, neljä perhoslajia, viisi palmulajia sekä alppiruusu, jolla on 15cm läpimittaiset kukat.

Vuonna 2007 retkikunta löysi mm. entuudestaan tuntemattoman kääpiöpussiunikeon sekä 1,4 kg:n painoisen jättiläisrotan ja kuvasi useita lintulajeja, joista ei ollut koskaan ennen saatu valokuvaa. 

## Aiheesta muualla
*The Papua Insects Foundation: Foja Mountains 
*'Lost world' may be Earth's last 
*Giant rat found in 'lost world' 
*Kuvia alueen eläimistä
On the Rocks (Nat Newborn Big Timen albumi)

__NOTOC__
**On The Rocks** on Nat Newborn Big Time -yhtyeen debyyttialbumi, joka julkaistiin 2007. Levy sisältää suomalaisia hittejä jazz-versioiksi käännettynä.

## Kappaleet
# Big Time (Tiittanen)
# Get On (Hurriganes)
# F-f-f-falling (The Rasmus)
# Hard Rock Hallelujah (Lordi)
# Fire Night (feat. Virve Rosti) (Laaksonen)
# Last in Line (Asikainen)
# Spank Me (Apulanta)
# Join Me in Death (HIM)
# Tin Drum (Sielun Veljet)
# Dangerous Thing (Luttinen)
# In the Shadows (The Rasmus)
# Beauty Queen (Lindström)

## Arvostelut
* Stara.fi: 

## Lähteet
Keltahierakka

**Keltahierakka** (*Rumex maritimus*) on kosteissa kasvupaikoissa viihtyvä, Euraasian lauhkeiden alueiden tatarkasvi. Suomessa laji on harvinainen.

## Ulkonäkö ja koko
Yksi- tai kaksivuotisella keltahierakalla on pysty varsi, joka kasvaa 10–60 cm korkeaksi. Hierakaksi kasvi onkin pienikokoinen. Yleisväritykseltään se on vaaleanvihreä, hedelmäasteella väri vaihtelee keltaisesta ruskeaan. Varsi on tyvestä kohenevahaarainen ja yläosastaan hieman karvainen. 8–20 cm pitkät lehdet ovat lyhytruotisia, tasasoukan suikeita ja suippotyvisiä. Lehdet ovat joskus poimulaitaisia, kaljuja tai alapinnoiltaan hieman papillikkaita. Tähkämäinen kukinto on lähes latvaan saakka lehdekäs. Hedelmäperä on hyvin ohut ja noin kolme kertaa hedelmäverhiön pituinen. Hedelmäverhiön liuskat ovat leveänpuikean kolmiomaisia, rihmamaisia, teräväkärkisiä ja kaksihampaisia. Keltahierakka kukkii Suomessa heinä-syyskuussa. Hedelmä on noin 1,5 mm pitkä, vaaleanruskea pähkylä.

## Levinneisyys
Keltahierakkaa tavataan yleisesti Britteinsaarilta ja Ranskasta läpi Keski- ja Itä-Euroopan Uralin yli Länsi-Siperiaan. Pohjoisessa levinneisyysalue ulottuu Fennoskandian keskivaiheille. Satunnaisemmin sitä tavataan muuallakin Siperiassa aina Tyynelle valtamerelle Japaniin saakka. Lajia kasvaa paikoin myös Pohjois-Afrikassa. Keltahierakan toista alalajia kasvaa Pohjois-Amerikassa.

Suomessa keltahierakkaa on tavattu satunnaisesti koko maasta Pohjois-Suomea lukuun ottamatta. Havainnot ovat pääasiassa satama- ja sisämaakaupungeista, joissa esiintymät eivät ole olleet pysyviä. Vakiintuneena lajina keltahierakkaa tavataan Suomesta vain muutamalta paikalta, muun muassa Helsingin Pikku Huopalahdella ja Parikkalan Siikalahdella. Keltahierakka on Suomen itärajan tuntumassa ja ehkä myös Helsingissä alkuperäiskasvi, mutta muualla maassa tulokaslaji, joka on tullut maahan esimerkiksi ulkomailta tuodun viljan mukana, laivojen painolastina tai sotatulokkaana.

## Elinympäristö
Keltahierakka viihtyy kosteilla, muhevamaisilla paikoilla, kuten järvien ja murtovesilahtien liejuisilla rannoilla tai jopa matalassa vedessä. Lajia on tavattu myös kaatopaikoilla.

## Lähteet
* Kurtto, Arto: *Keltahierakka*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 231.
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Suomen Lajitietokeskus: Keltahierakka (''Rumex maritimus'')
* Kasviatlas 2022: Keltahierakan (''Rumex maritimus'') levinneisyys Suomessa.
* Global Biodiversity Information Facility (GBIF): ''Rumex maritimus'' 
* JSTOR Global Plants: ''Rumex maritimus'' 
* Integrated Taxonomic Information System (ITIS): ''Rumex maritimus''
Altair (avaruusalus)

**Altair** oli suunnitelma kuulaskeutujasta NASAn perutussa Project Constellation -ohjelmassa, johon kuului myös Orion-alus.  Se tunnettiin aiemmin nimellä **Lunar Surface Access Module** eli **LSAM**. Altair-aluksen oli tarkoitus laskeutua Kuuhun 2020-luvulla, ja sitä oli sen jälkeen määrä hyödyntää miehitetyn kuuaseman perustamisessa. 

## Nimi

LSAM nimettiin Altairiksi joulukuussa 2007. Nimessä on viittaus 1960–1970-lukujen Apollo-ohjelmaan. "Altair" on lyhennelmä arabiankielisestä ilmauksesta, joka tarkoittaa "lentävää kotkaa". Lisäksi Altair on tähti Kotkan tähdistössä. Apollo 11 -aluksen kuumoduulin nimi oli "Eagle" eli Kotka. Ennen Altair-nimen valintaa huhuttiin myös nimestä "Artemis". Artemis on Kreikan mytologian mukaan Apollo-jumalan sisar.

## Suunnitelma

Altairin perusrakenne muistuttaa Apollo-aluksen kuumoduulia. Kooltaan se on kuitenkin paljon suurempi. Altair voi viedä Kuun pinnalle neljä henkeä ja viipyä siellä peräti 210 vuorokautta.

Project Constellation -suunnitelman mukaan miehistö laukaistaan Maan kiertoradalle Orion-aluksella pientä Ares I -kantorakettia käyttäen. Altair ja kuulentoon tarvittava rakettivaihe laukaistaan voimakkaammalla Ares V -raketilla. Ratkaisua perustellaan miehistön turvallisuudella.

## Lähteet

## Aiheesta muualla

*NASAn Altair sivusto
Mykelti Williamson

**Michael T. "Mykelti" Williamson** (s. 4. maaliskuuta 1957 Saint Louis, Missouri) on yhdysvaltalainen näyttelijä. Hän syntyi St. Louisissa, Missourissa, ja muutti 15-vuotiaana perheineen Los Angelesiin.

Williamson on esiintynyt muiden muassa elokuvissa *[[Forrest Gump]]* (1994), *[[Heat – ajojahti]]* (1995), *[[Con Air – lento vapauteen]]* (1997) ja *[[Fences]]* (2016). Hän on myös näytellyt televisiosarjan *[[24 (televisiosarja)|24]]* 8. kaudella CTU:n johtajaa. Hän oli 1980-luvulla lyhyesti naimisissa näyttelijä Olivia Brownin kanssa. 

Williamsonilla on ollut kaikkiaan kolme avioliittoa, joista nykyinen Sondra Spriggsin kanssa alkoi vuonna 1997.

## Aiheesta muualla

*
Dolby Laboratories

**Dolby Laboratories, Inc.** on yhdysvaltalainen äänen pakkaus- ja jälkikäsittelyteknologiaan keskittynyt yritys. Sen perusti Ray Dolby Isossa-Britanniassa vuonna 1965. Hän siirsi yrityksen toiminnan Yhdysvaltain Kaliforniaan vuonna 1976. Yhtiö on kehittänyt mm. Dolby Digital -äänenpakkausjärjestelmän.

Ensimmäinen tuote oli Type A Dolby -kohinavaimennus.

## Aiheesta muualla

* Dolby.com
Gustaaf Deloor

**Gustaaf Deloor** (24. kesäkuuta 1913 – 28. tammikuuta 2002) oli belgialainen maantiepyöräilijä. Hän voitti kaksi kaikkien aikojen ensimmäistä Espanjan ympäriajoa vuosina 1935 ja 1936.

Deloor osallistui myös Ranskan ympäriajoon, jossa hän sijoittui vuonna 1937 kuudennen etapin voittajaksi ja kokonaiskilpailun kuudenneksitoista. Hänen uransa keskeytti toinen maailmansota, jossa hän joutui 10. toukokuuta 1940 saksalaisten vangitsemaksi.

Deloor muutti vuonna 1949 Yhdysvaltoihin; ensin New Yorkiin, sitten Los Angelesiin. Hän kuitenkin palasi vanhoilla päivillään Belgiaan ja kuoli Mechelenissä 88-vuotiaana.
Charlie Rivel

**Charlie Rivel** (oik. **Josep Andreu i Lasserre**, 23. huhtikuuta 1896 &ndash; 26. heinäkuuta 1983) oli katalonialainen sirkusklovni. Hän syntyi Cubellesissa, Barcelonan provinssissa. Hänen vanhempansa Pedro Rivels Pere Andreu Pausas ja Marie-Louise Lasarre olivat myös sirkustaiteilijoita. Hänen isänsä oli katalonialainen ja äitinsä ranskalainen.

Charlie esiintyi ensimmäisen kerran kolmivuotiaana ja muodosti veljiensä Polo Rivel ja René Rivel kanssa ryhmän Los Rivels. Taiteilijanimensä hän otti Charlie Chaplinilta. Toisen maailmansodan alkaessa hän kehitti tunnetuimman esityksensä, jossa hän käytti tuolia, kitaraa ja trikoita. Hän joutui asumaan natsi-Saksassa kaksi vuotta ja Gerard Vàzquezin kirjoittama näytelmä *Uuuuh!* perustuu tähän aikaan.

Vuonna 1954 hän palasi Barcelonaan. Hänen esityksensä ulvovasta klovnista on edelleen tunnettu. Vuonna 1971 hän esiintyi Federico Fellinin elokuvassa *Klovnit - onnellisten maailma*.

Vuonna -81 ilmestyi hänen muistelmateoksensa **Pobre payaso** (= **Klovni parka**).

Nykyään Cubellesissa on Charlie Rivelille omistettu museo Charlie Rivel Hall.

## Aiheesta muualla
* Charlie Rivel - Official website of Cubelles city  
* Charlie Rivel  
* Charlie Rivel Hall
Vasa övningsskola

**Vasa övningskola** (**VÖS**) on Vaasan ruotsinkielinen normaalikoulu eli koulu, jossa opettajakokelaat suorittavat pääosan opettajaharjoittelustansa. VÖS:aan kuuluu peruskoulun ala- ja yläkoulu sekä lukio, jossa on myös opetus- ja kulttuuriministeriön erityistä koulutustehtävää toteuttava englanninkielinen IB-linja. VÖS on Åbo Akademin alainen koulu, jonka opettajaopiskelijat opiskelevat ÅA:n Vaasan yksikössä, kasvatustieteellisessä tiedekunnassa.

Koulun edeltäjä oli Vaasan triviaalikoulu (*Wasa Trivialskola*), joka perustettiin Vanhaan Vaasaan 1684, vaikka opetus – ensin vain uskonnossa, latinassa ja kreikassa – oli aloitettu jo 1611. Koulu vaihtoi nimensä *Wasa Gymnasiumiksi* vuonna 1844. Vaasan palossa 1852 koulurakennuskin paloi, ja lukio muutti nykyiselle paikalleen Vaasan kirkon viereen. VÖS:n peruskoulu sijaitsee Kirkkopuistikolla.

## Lähteet

## Aiheesta muualla
*Kotisivu
Ron Darling

**Ronald Maurice ”Ron” Darling** (s. 19. elokuuta 1960) on yhdysvaltalainen baseballpelaaja. Hän pelasi ensimmäisen MLB-pelinsä 6. syyskuuta 1983 ja viimeisensä 15. elokuuta 1995.

Darling syntyi Honolulussa, Havaijilla havaijinkiinalaiselle äidille ja kanadanranskalaiselle isälle. Hän opiskeli Yalen yliopistossa. 

Darling sai MLB-varauksensa vuonna 1981. Joukkueet, joissa hän aktiiviuransa aikana pelasi, olivat New York Mets (1983–1991), Montreal Expos (1991), Oakland Athletics (1991–1995). Hän oli All Star -pelaajana vuonna 1985 ja sai vuoden 1989 Gold Gloven. 

## Lähteet
Gangesinkorppikotka

**Gangesinkorppikotka** (*Gyps tenuirostris*) on korppikotkiin kuuluva harvinainen päiväpetolintu. Sitä pidettiin ennen intiankorppikotkan kanssa samana lajina (*Gyps indicus*), mutta se jaettiin vuonna 2001 kahdeksi eri lajiksi: gangesinkorppikotkaksi (*Gyps tenuirostris*) ja intiankorppikotkaksi (*Gyps indicus*).

Gangesinkorppikotka on äärimmäisen uhanalainen lintu, sitä on jäljellä vain 2&nbsp;500–9&nbsp;999 yksilöä, ja nekin elävät ainoastaan Kaakkois-Aasiassa. Populaatio on pienentynyt muun muassa eläinlääkinnässä käytettyjen tulehduslääkkeiden takia; monet kotieläinten raatoja syöneet korppikotkat kuolivat munuaisongelmiin syötyään eläimiä, joita oli hoidettu diklofenaakilla.

## Koko ja ulkonäkö
Gangesinkorppikotka on 80–95 cm pitkä korppikotka, jolla ei ole höyheniä mustassa päälaessa eikä niskassa. Linnun koko höyhenpeite on ruskea, ja sen olemus vaikuttaa hieman likaiselta. Nuoret ovat lähes samanlaisia, mutta niillä on hiukan valkoista kaulassa. 

## Levinneisyys
Lajia tavataan ainoastaan Kaakkois-Aasiassa, varsin isolla alueella. Nykyään sitä on tavattu ainoastaan Laosissa ja Kambodžassa. Gangesinkorppikotka oli vielä yleinen jokin aika sitten, mutta 1800-luvun jälkipuoliskolla ja 1900-luvun alkupuoliskolla kanta romahti. Se elää kuivilla ja avoimilla alueilla ihmisten lähistöllä, ja pesii myös avoimella paikalla lähellä ihmisasutuksia. Gangesinkorppikotkista on tehty havaintoja pääosin avoimilta alangoilta.

## Lisääntyminen ja ravinto
Gangesinkorppikotkan pääruokavalio koostuu suurimmassa osassa haaskoista, ja se etsii ruokaa kaatopaikoilta ja teurastamoista. Gangesinkorppikotka on nähty pesivän ainoastaan puissa, ja yleensä pesä on ollut 7–14 metrin korkeudessa, ja lähellä asutusta.

## Lähteet
Chehalis (joki)

**Chehalis** Yhdysvaltojen Washingtonin osavaltiossa sijaitseva joki. Sen haaroittunut valuma-alue alkaa osavaltion lounaisosista, josta joki virtaa ensin itään, sitten pohjoiseen, ja viimein länteen muodostaen silmukan. Lopulta joki laskee Grays Harborin estuaarilahteen Tyynessä valtameressä.

## Joen kulku
Chehalisjoki alkaa West Fork Chehalis- ja East Fork Chehalis -jokien yhtymäkohdasta, Lewisin piirikunnan lounaisosassa. Sieltä joki virtaa pohjoiseen ja itään, keräten sivujokien virtoja, joiden pääasiallinen valuma-alue on Willapa Hillsin kukkulat ja muut läheiset matalahkot vuoret.

South Fork Chehalis -joki yhtyy Chehalisjokeen hieman Chehalisin kaupungista länteen. Kaupungin kohdalla jokeen yhtyy Newaukumjoki. Kaupungista joki virtaa pohjoiseen, ja Centralian kaupungin kohdalla Chehalikseen yhtyy Skookumchuckjoki.

Centralian jälkeen Chehalis virtaa pohjoiseen ja länteen, jossa siihen yhtyvät muun muassa Black Hillsin kukkuloilta tuleva Blackjoki sekä Satsop- ja Wynoocheejoet, joiden valuma-alueena on Olympicin vuoriston eteläosat. Wynocheejoki yhtyy Chehalisjokeen Montesanon kaupungin lähellä. Tästä eteenpäin vuorovesi vaikuttaa enenevissä määrin Chehalisjokeen, ja se laajenee Grays Harborin estuaariksi.

Aberdeenin kaupunki sijaitsee aivan Chehalisjoen suulla. Hieman kaupungista itään, Wishkahjoki yhtyy Chehalisjokeen. Hieman kaupungista länteen Hoquiamjoki yhtyy pääjokeen. Juuri ennen estuaarin laskua Tyyneen valtamereen, siihen yhtyy vielä Humptulipsjoki.

## Lähteet

## Aiheesta muualla
*Chehalis River Council 
*USGS: Chehalisjoen ja sen sivujokien kartta
Vartsala

**Vartsala** on kylä ja taajama Halikonlahden rannalla Salon Halikossa; Vartsalan taajaman, joka käsittää myös osia Kaninkolan ja Immalan kylistä, asukasluku oli vuoden 2015 lopussa 284. Kylässä on aikaisemmin ollut merkittävä vientisaha, joka lähes koko toiminta-aikansa oli työntekijöiden määrällä mitattuna Halikon kunnan selvästi suurin teollisuuslaitos. Nykyinen kylän ydinalue sijaitsee mantereella niemen kärjessä ja se on kasvava uudisasutusalue.

Vartsalan entinen kanta-alue on ollut Vartsalansalmen toisella puolella oleva Vartsalansaari, jonka pohjoisosa on pysyvästi asuttu ja viljelykäytössä. Saarella on myös paljon kesämökkejä. Nykyinen ydinalue on ollut ennen Hevosluoto-niminen saari, ja vuoden 2007 kevättulvissa noussut vesi eristikin Vartsalan vähäksi aikaa jälleen mantereesta.

Vartsala on syntynyt myöhäiskeskiajalla. Ensimmäinen kirjallinen maininta kylästä on vuodelta 1426. Vartsalan tilasta ja sen omistajista löytyy tietoja 1500-luvun puolivälistä alkaen. Reduktiossa 1680-luvulla Vartsala siirtyi kruunun omistukseen ja toimi sen jälkeen sotilasvirkatalona; Vartsala oli valtion omistuksessa vielä Suomen itsenäisyyden aikanakin. Kylässä on 1800-luvulle tultaessa ollut useita torppia ja mäkitupia, ja kylän asutus kasvoi nopeasti vuosisadan loppupuolella, kun Vartsalan saha perustettiin vuonna 1882. Kylän mantereenpuoleinen asutus on pääosin rakentunut entisen sahan ympäristöön 1900-luvun aikana. Saha lopetti toimintansa vuonna 1964, ja kylä alkoi hiljentyä. Sahan tuotantorakennuksista on säilynyt ainoastaan 1940-luvulla rakennettu talotehdas, joka on sittemmin kunnostettu asunnoiksi.

Vartsalan työväenyhdistys perustettiin vuonna 1906 ja kylään rakennettiin työväentalo vuonna 1916. Kylän oma urheiluseura Vartsalan Sauva perustettiin 1920 ja se toimi aluksi työväenyhdistyksen alaisena, sittemmin itsenäisenä.

Monen muun kylän tapaan Vartsala menetti postikonttorin, koulun ja kyläkaupan asukkaiden vähentyessä. 1990-luvulla kylä alkoi elpyä, kun kunta kaavoitti alueelle paljon omakotitalotontteja.

Vartsalan entisen sahan alueella toimi 1970-1980 -lukujen vaihteessa Omenapuukyläksi kutsuttu yhteisö, jonka vaiheista Anna-Maija Raittila kirjoittaa teoksessaan Omenapuukylän päiväkirja (Kirjayhtymä). Päiväkirjamerkinnät ulottuvat vuosiin 1979 - 1983, ja yhteisön liepeillä toimi monia sittemmin tunnettuja suomalaisia.

Leena Landerin vuonna 2010 julkaistun romaanin *[[Liekin lapset]]* tapahtumat sijoittuvat Vartsalan sahan ympäristöön, 1900-luvun alkupuolelle.

## Katso myös
*Vartsalan työväentalo

## Lähteet

## Aiheesta muualla
*Wartsalan kyläyhdistys
Kalevan kisat 1970

**[[Kalevan kisat]]** järjestettiin vuonna 1970 Kouvolassa 14.–16. elokuuta. Kalevan maljan voitti Helsingin Kisa-Veikot. Miesten keihäänheiton kilpailussa nähtiin erikoisuus, jossa edellisvuoden Kalevan kisojen kaksi parasta, Jorma Kinnunen ja Pauli Nevala, astuivat tahallaan kaikki heittonsa yli. Teko oli tarkoitettu mahdollisesti protestiksi Suomen Urheiluliiton johtoa, asiantuntematonta yleisöä, lehdistöä ja televisiota kohtaan.

## Mitalistit
### Miehet

### Naiset

## Lähteet
*
Cheongjin

**Cheongjin** (, hanja 淸津市, McCune–Reischauer *Ch’ŏngjin-si*) on Pohjois-Korean neljänneksi suurin kaupunki ja Pohjois-Hamgyeongin maakunnan pääkaupunki. Kaupungin asukasluku oli 614&nbsp;892 vuonna 2008.

## Maantiede
Suuri osa kaupungin alueesta koostuu korkeista tai keskikorkeista vuorista. Kaupungin korkein kohta on 1&nbsp;754:n metrin korkeuteen merenpinnasta kohoava Kosǒngvuori. Kaupungin rakennettu alue sijaitsee Susǒongjoen kolmion muotoisella alluviaalitasangolla joen suulla. Tammikuun keskilämpötila on -5,5 °C ja elokuun 21,5 °C. Keskimääräinen vuosittainen sadanta on 594 mm..

## Historia

Nykyinen Cheongjin oli pitkään vain vähäpätöinen kalastajakylä. Ensimmäisen Kiinan–Japanin sodan aikana Japani toi kylän kautta sotatarvikkeitaan Koreaan. Huoltoyhteyksien parantamiseksi vuonna 1905 rakennettiin rautatie Hoeryeongiin ja vuonna 1907 valmistui rautatie Ranamiin. Jälkimmäisenä vuonna Cheongjinista tehtiin hallinnollisesti kaupunki, jonka satama avattiin ulkomaalaiselle kaupalle vuonna 1908. Kehitykseen vaikutti Japanin tarve tuoda puutavaraa Pohjois-Koreasta ja Mantšuriasta, minkä lisäksi Ranamiin oli avattu suuri sotilastukikohta vuonna 1907. Cheongjin sijaitsee sataman rakennuksen kannalta otollisella paikalla. Vuoret pohjoisessa suojaavat sitä tuulilta ja merialue kaupungin edustalla on syvä. Kasvua vauhditti edelleen kaupungin liittäminen muun Korean rautatieverkkoon vuonna 1928 ja rautatien avaaminen Changchuniin vuonna 1933.

Korean sodan jälkeen asiantuntijat Puolasta auttoivat kaupungin kaupunkisuunnittelussa, johon kuului esimerkiksi Cheongjinin ja Ranamin yhdistäminen. Vuonna 1959 ensimmäiset Koreaan palanneet Japanin korealaiset saapuivat laivalla Cheongjiniin. Muille teollisuudesta riippuvaisille kaupungeille tyypillisesti Pohjois-Korean nälänhätä 1990-luvulla iski erityisen kovaa Cheongjiniin.

## Liikenne
Cheongjinin satama on Pohjois-Korean toiseksi suurin satama ja maan itärannikon suurin satama. Kiina on käyttänyt satamaa vuodesta 1983 ulkomaankaupassa Japanin kanssa. Myös Venäjä on ollut kiinnostunut kaupungin satamasta ja kaupungista kulkee rautatie Venäjälle.

## Talous
Cheongjinin alue ei ole erityisen sopivaa maataloudelle, mutta kaupungin alueella viljellään silti jonkin verran riisiä. Kaupungissa harjoitetaan kalastusta ja se on tunnettu erityisesti sardiinien pyynnistä. Kaupungissa sijaitsee myös kauriiden kasvattamiseen erikoistunut tila, jolla valmistetaan tuotteita kauriinsarvista.

Kim Chaekin rauta- ja teräskompleksi on valtiotasolla merkittävä rautasulattamo, jonka lisäksi Cheongjinissa on esimerkiksi kemikaaliteollisuutta, elektroniikkateollisuutta ja telakkateollisuutta. Ranamin alueella sijaitsee useita kaivoksia, joista louhitaan esimerkiksi nikkeliä ja kalkkikiveä.

Cheongjin on saanut jonkin verran mainetta Pohjois-Korean muotipääkaupunkina. Monet Japanista ja Etelä-Koreasta maahan lähetetyt käytetyt vaatteet saapuvat Cheongjinin kautta ja kaupunki on näin eri kulloinkin vallalla olevien muodin suuntauksien edelläkävijä.

## Lähteet

## Aiheesta muualla
Maastohiihdon maailmancup 1999–2000

**Maastohiihdon maailmancup 1999–2000** oli historian 19. virallinen maastohiihdon maailmancup -kausi. Se alkoi Kiirunassa 27. marraskuuta 1999 ja päättyi Bormiossa 19. maaliskuuta 2000.

## Loppupisteet
### Miesten kokonaiscup

### Naisten kokonaiscup

### Miesten sprintticup

### Naisten sprintticup

## Lähteet
* Tulokset FIS:n tietokannassa 
* Miesten maailmancup-pisteet FIS:n tietokannassa 
* Naisten maailmancup-pisteet FIS:n tietokannassa
Silkkikerttunen

**Silkkikerttunen** (*Cettia cetti*) on silkkikerttusten heimoon kuuluva pieni varpuslintu. Laji on nimetty italialaisen eläintieteilijän Francesco Cettin kunniaksi.

## Koko ja ulkonäkö
Linnun pituus on noin 13,5 cm, siipien kärkiväli 15–19&nbsp;cm ja paino 10–16&nbsp;g. Koiras on selkeästi naarasta kookkaampi ja on keskimäärin noin 3&nbsp;g painavampi. Höyhenpuvultaan ja kooltaan muistuttaa rytikerttusta mutta siivet ovat lyhyemmät ja pyrstö pitempi ja pyöreäkärkinen sekä nokka hieman hennompi. Pyrstö sojottaa usein pystyssä. Sukupuolet ovat samanvärisiä. Nuori lintu on maastossa mahdoton erottaa vanhasta. Koiraan laulu on hyvin voimakasta.

Vanhin eurooppalainen rengastettu silkkikerttunen on ollut 7 vuotta 7 kuukautta vanha espanjalainen lintu.

Vanhoilla silkkikerttusilla on täydellinen sulkasato kesällä pesinnän jälkeen.

## Esiintyminen
Silkkikerttunen esiintyy Etelä-Euroopassa Ranskasta Välimerenmaihin, Luoteis-Afrikassa, Lähi-idässä ja Keski-Aasiassa Kazakstaniin, Turkmeniaan ja Afganistaniin. Laji on laajentanut elinaluettaan ja pesii jo paikoin Englannissa. Esiintymisalueen länsiosissa se on paikkalintu, itäiset linnut muuttavat talvehtimaan Luoteis-Intiaan ja Pakistaniin. Euroopassa elää 1,2–3,3 miljoonaa yksilöä ja lajin kanta on elinvoimainen. Sitä ei ole tavattu Suomessa.

## Elinympäristö
Vesistöön rajautuvat pensaikot, ruovikot ja kaislikot. 

## Lisääntyminen

Koiraalla saattaa olla 2 naarasta. Ruohonkorsista ja lehdistä rakennettu pesä on matalalla pensaassa tai kasvillisuuden varassa, joskus risukasassa tms. Vain naaras rakentaa pesää. Naaras munii tavallisesti 4 tai 5 munaa, joita se hautoo noin 16 päivää (13–17 päivää). Naaras myös ruokkii poikasia enimmäkseen yksin. Poikaset lähtevät pesästä 14–16 päivän ikäisinä ja molemmat emot huolehtivat niistä vielä pari viikkoa, naaraan hoitaessa ruokinnan. Sukukypsä 1-vuotiaana.

## Ravinto
Silkkikerttunen syö hyönteisiä ja muita pieniä selkärangattomia, joita se etsii enimmäkseen maasta ja kasvillisuudesta.

## Lähteet

## Aiheesta muualla
*
Olivier Dacourt

**Olivier Nicolás André Dacourt** (s. 25. syyskuuta 1974 Montreuil, Seine-Saint-Denis, Île-de-France, Ranska) on ranskalainen jalkapalloilija, joka edusti seuratasolla kotimaansa Strasbourgia ja Lensiä, englantilaisia Evertonia, Leedsiä ja Fulhamia, italialaisia AS Romaa ja Interiä sekä belgialaista Standard Liègeä. 175 senttimetriä pitkän Dacourtin pelipaikka oli keskikenttäpelaaja.

Ranskan maajoukkueessa Dacourt pelasi 21 ottelua ja teki niissä yhden maalin vuosina 2001–2004. EM-kilpailuissa 2004 hän pelasi kolmessa Ranskan neljästä ottelusta.

## Lähteet
Alfonso II (Portugali)

**Afonso II** Paksu (); (23. huhtikuuta 1185 Coimbra, Portugalin kuningaskunta – 25. maaliskuuta 1223) oli Portugalin kuningas vuosina 1212–1223.

## Suku
Afonson vanhemmat olivat kuningas Sancho I ja Aragonian prinsessa Dulce de Aragon (1160–1198), joka oli Barcelonan kreivin Rámon Berenguer IV:n ja Aragonian kuningatar Peronellan vanhin tytär. 

Afonsolla oli kymmenen sisarusta, joista seitsemän eli aikuisiksi asti. Sisarista Teresa oli Leónin kuninkaan Alfonso IX:n, Mafalda Kastilian kuninkaan Henrik I:n ja Berengaria Tanskan kuninkaan Valdemar II Sejrin kanssa. Lisäksi Afonson isällä oli yhdeksän aviotonta lasta kolmesta eri suhteesta ennen ja jälkeen avioliiton. 

## Kuningas
Afonson valtaannousua vuonna 1211 vahvistamaan kutsuttiin koolle Portugalin ensimmäinen *cortes* eli säätyvaltiopäivät. 

Kuninkaana Afonso ei harrastanut yhtä aggressiivista politiikkaa kuin edeltäjänsä Sancho I. Hän ei yrittänytkään laajentaa alueitaan Kastilian tai maurien maille. Hän joutui taistelemaan vallasta sisarustensa kanssa ja keskittyi kehittämään Portugalin hallintojärjestelmää eli käytännössä lähinnä keskittämään valtaa itselleen. 

Hänen liikalihavuutensa näyttää johtuneen nuoruuden sairaudesta, eikä hän kyennyt itse johtamaan joukkojaan taistelukentillä. Hänen joukkonsa kunnostautuivat Kastilian kuningas Alfonso VIII:n joukkojen saamassa voitossa Las Navas de Tolosan taistelussa vuonna 1212. Tämä merkitsi Almohadien vaikutusvallan taantumista, ja Afonso II:n armeija valloitti Alcacer do Salin vuonna 1217.

Afonso II aloitti maanomistuksen selvitystyön, joka koski sekä kirkkoa että muita maanomistajia. Tämä johti pitkään konfliktiin aateliston ja kirkonmiesten kanssa, ja vuonna 1219 Bragan arkkipiispa erotti kuninkaan ja hovin kirkon yhteydestä ja asetti valtakunnan kirkonkirouksen alle. Paavi Honorius III vahvisti nämä toimet, mutta Afonso vastusti näitä tekoja kuolemaansa asti. Hänen seuraajakseen tuli hänen vanhin poikansa Sancho II.

## Avioliitto ja lapset
Afonso avioitui vuonna 1206 Kastilian prinsessa Urraca de Castillon (1186 - 2. marraskuuta 1220) kanssa, joka oli Kastilian kuninkaan Alfonso VIII:n ja kuningatar Eleanor de Plantagenet'n (Leonor de Inglaterra) toiseksi vanhin tytär. 

Afonsolle ja Urracalle syntyivät lapset:

* Sancho II (1207–1248), Portugalin kuningas
* Afonso III (1210–1279), Portugalin kuningas
* Eleanor (1211–1231), Tanskan kuningas Valdemar nuoremman puoliso 1227; kuoli synnytykseen elokuussa 1231, myös lapsi kuoli, ei eloon jääneitä jälkeläisiä
* Ferdinand (1218–1246), Serpan herra

Afonsolla oli lisäksi kaksi aviotonta poikaa:

* João Afonso (k. 1234)
* Pedro Afonso (k. 1249 jälkeen)

## Lähteet
Moon Landrieu

**Maurice Edwin ”Moon” Landrieu** (23. heinäkuuta 1930 – 5. syyskuuta 2022) oli yhdysvaltalainen demokraattisen puolueen poliitikko.     

Landrieu toimi Louisianan edustajainhuoneen jäsenenä (1960–1966), New Orleansin kaupunginvaltuutettuna (1966–1970), New Orleansin pormestarina (1970–1978) ja Yhdysvaltain asunto- ja kaupunkikehityksen ministerinä (1979–1981). 

Landrieun lapsista poliittisiksi kuuluisuuksiksi ovat nousseet liittovaltion senaattori Mary Landrieu ja New Orleansin pormestari Mitch Landrieu. 

## Lähteet
.kp

**.kp** on Pohjois-Korean Internet-maakoodi verkkotunnuksia varten. Tunnus otettiin käyttöön 24. syyskuuta 2007. Internetin käyttö on Pohjois-Koreassa erittäin vähäistä ja valvottua. .kp -verkkosivut on lähinnä tarkoitettu ulkomaiselle yleisölle, mutta joitakin niistä käytetään myös maan intranetissä.

## Käyttö
Syksyllä 2016 .kp-maatunnuksen alaiset verkkotunnukset vuotivat julkisuuteen konfiguraatiovirheen takia. Maatunnuksen alla oli tuolloin 28 verkkotunnusta:

* airkoryo.com.kp
* cooks.org.kp
* friend.com.kp
* gnu.rep.kp
* kass.org.kp
* kcna.kp
* kiyctc.com.kp
* knic.com.kp
* koredufund.org.kp
* korelcfund.org.kp
* korfilm.com.kp
* ma.gov.kp
* masikryong.com.kp
* naenara.com.kp
* nta.gov.kp
* portal.net.kp
* rcc.net.kp
* rep.kp
* rodong.rep.kp
* ryongnamsan.edu.kp
* sdprk.org.kp
* silibank.net.kp
* star-co.net.kp
* star-di.net.kp
* star.co.kp
* star.edu.kp
* star.net.kp
* vok.rep.kp

## Katso myös
* Internet Pohjois-Koreassa
* Kwangmyong

## Lähteet

## Aiheesta muualla
* Digitoday: Pohjois-Korea hankkii vihdoin internet-maatunnuksen
Suonteen seisake

**Suonteen seisake** () oli Suomen rataverkolla Savon radalla Suonenjoen kaupungin Suonteen kylässä sijainnut rautatien seisake. 4,2 kilometriä Haapakosken rautatieaseman pohjoispuolella sijainnut seisake oli toiminnassa vuosina 1889–2003. Henkilöliikenne lakkautettiin Kouvola–Kuopio-välisen paikallisjunaliikenteen loputtua 2. kesäkuuta 2002. Liikennepaikka lakkautettiin kokonaan 1. kesäkuuta 2003.

Suonteen pysäkkirakennus on jo purettu aiemmin. Myös laituri on purettu.

## Lähteet

## Aiheesta muualla
* Vaunut.org: kuvia Suonteesta
Timo Hoffmann

**Timo Hoffmann** (s. 25. syyskuuta 1974 Eisleben) on saksalainen raskaansarjan nyrkkeilijä. 

Hoffmann on vuonna 1997 alkaneella ammattilaisurallaan voittanut 38 ottelua, hävinnyt seitsemän ja otellut yhden ratkaisemattoman. Voitoista 22 on tullut tyrmäyksellä. Toukokuussa 2009 Hoffmann hävisi Francois Bothalle tuomariäänin täysien erien jälkeen.

## Lähteet
* Dopingepäily nyrkkeily.netissä
* Timo Hoffmann boxrec.com-tietokannassa
Giuseppe Mascara

**Giuseppe Mascara** (s. 22. elokuuta 1979 Caltagirone, Sisilia) on italialainen jalkapalloilija, pelipaikaltaan hyökkääjä. Hän on pituudeltaan 172-senttimetrinen. Hän lopetti pelaajauransa vuonna 2016. Hän pelasi kotimaansa lisäksi yhden kauden Yhdistyneissä arabiemiraateissa.

Mascara edusti Serie A:ssa Cataniaa kausina 2006–2011, Napolia vuonna 2011 ja Novaraa alkuvuonna 2012. Hän pelasi Serie A:ssa kaikkiaan 185 ottelua, joissa hän teki 36 maalia. Hänen muita seurojaan Italian alemmilla sarjatasoilla olivat Ragusa, Battipagliese, Avellino, Salernitana, Palermo, Genoa, Perugia, Pescara, Siracusa ja Gela. Hän pelasi Serie B:ssä 193 ottelua, joissa hän teki 46 maalia. Arabiemiraateissa hän pelasi 22 liigaottelua ja teki niissä 13 maalia.

Mascara pelasi Italian maajoukkueessa yhden ottelun, kesäkuussa 2009 ystävyysottelun Pohjois-Irlantia vastaan.

## Lähteet
.ee

**.ee** on Viron Internet-maakoodi verkkotunnuksia varten, jota hallinnoi Estonian Internet Foundation. 

## Historia
Tunnus otettiin käyttöön 1992 ja sitä hallinnoi EENet heinäkuuhun 2010 asti. Verkkotunnusten yhteyshenkilö oli Endel Lippmaa Kemiallisen fysiikan ja biofysiikan instituutista. Aiemmin verkkotunnuksen saatavuus oli rajoitettu yhteen jokaista yhteisöä kohti ja niillä ei ollut tavaramerkkiasemaa. Tunnus määriteltiin aiemmin tunnistetiedoksi kuten esimerkiksi kaupparekisterinumero. Poikkeuksellista tunnuksen käytössä oli se, että sen rekisteröiminen on ilmaista. 

### Kolmannen tason tunnukset
* **.com.ee** – yritykset (osakeyhtiöt jne.)
* **.pri.ee** – luonnolliset henkilöt
* **.fie.ee** – elinkeinonharjoittajat
* **.med.ee** – terveydenhoito
* **.edu.ee** – koulut ja koulutus
* **.lib.ee** – kirjastot
* **.org.ee** – yhdistykset, säätiöt jne.

## Nykyinen toimintamalli
Uusi säännöstö verkkotunnuksille tuli voimaan 5. heinäkuuta 2010, samalla Estonian Internet Foundation otti hallintaansa .ee-maatunnuksen. Kaikki aiemmin rekisteröidyt tunnukset tuli rekisteröidä uudelleen 6 kuukauden siirtymäaikana, joka päättyi 5 tammikuuta 2011. Verkkotunnuksia voi rekisteröidä akkreditoitujen rekisteröijien kautta.

## DNSSEC
DNSSEC tuli saataville .ee-alueelle tammikuussa 2014.

## Lähteet

## Aiheesta muualla
* IANA.ee
Pakistanin kansanpuolue

**Pakistanin kansanpuolue** (, PPP, ) on pakistanilainen keskusta-vasemmistopuolue. Se on sosialistisen internationaalin jäsen. PPP on perustettu vuonna 1967. Sitä on alusta asti johtanut pääasiassa Bhutton suku.

## Historia
Puolueen perustava kokous järjestettiin 30. marraskuuta – 1. joulukuuta 1967 Lahoressa. Sen ensimmäiseksi puhemieheksi valittiin Zulfikar Ali Bhutto.

PPP saavutti nopeasti kannatusta ja kansannousun alettua Ayub Khanin diktatuuria vastaan PPP otti liikkeen johtoaseman. Ayubin erottua sotilashallitus järjesti vaalit 1970, johon PPP lähti iskulauseella "ROTI, KAPRA AUR MAKAN" (leipää, vaatteita, suojaa). Puolue sai 81 Länsi-Pakistanille varatusta 138 paikasta parlamentissa. Se ei ehtinyt järjestää kampanjaa Itä-Pakistanissa (nyk. Bangladesh). Vaalit voitti itäpakistanilainen šeikki Mujibur Rahmanin johtama Awamiliitto, jolloin päädyttiin Bangladeshin itsenäisyyssotaan.

Bhuttosta tuli myöhemmin maan presidentti 1971–1973 ja pääministeri 1973–1977. Vuoden 1977 vaaleihin PPP:n haastoi yhdeksän uskonnollisen puolueen muodostama Pakistan National Alliance (PNA). PPP:n voitettua 155 paikkaa ja PNA:n 36, se syytti PPP:tä vaalivilpistä ja syntyi levottomuuksia, mikä johti kenraali Zia-ul-Haqin vallankaappaukseen 5. heinäkuuta 1977. Bhutto hirtettiin sotilasvallankaappauksen jälkeen.

Zulfikar Ali Bhutton jälkeen puolueen puhemieheksi valittiin hänen tyttärensä Benazir Bhutto. PPP muodosti hallituksen 1988–1990, ja 1993–1996 Bhutto toimi pääministerinä. PPP:n hallituksen sallivat ammattiliitot ja opiskelijayhdistykset, maan koulutusjärjestelmää kehitettiin ja sähkönjakelua laajennettiin. Benazir Bhutto tapettiin itsemurhaiskussa 27. joulukuuta 2007. Hänen 19-vuotias poikansa Bilawal Zardari nimitettiin puolueen johtoon yhdessä isänsä Asif Ali Zardarin kanssa 30. joulukuuta. Asif Ali Zardari toimi Pakistanin presidenttinä vuosina 2008–2013.

## Politiikka ja tavoitteet
PPP:ta perustettaessa julistettiin sen periaatteet: *Islam is our faith; democracy is our politics; socialism is our economy; all power to the people* (Islam on uskontomme, demokratia politiikkamme, sosialismi taloutemme; kaikki valta kansalle).

Vuonna 2002 PPP joutui muodostamaan Pakistan Peoples Party Parliamentarians (PPPP) -apupuolueen täyttääkseen Pakistanin vaalisäännöt.

## Lähteet

* PPP, Brief History: 1967–2000  by   Fakhar Zamanhttps://www.ppp.org.pk/history/
* Achievements PPP Governmenthttps://www.ppp.org.pk/by-goverment/
* Manifesto 2008http://www.ppp.org.pk/manifestos/2008.pdf  (PDF)
* Pakistan Peoples Party Parliamentarians (PPPP) http://pppp.org.pk/wp/ 
### Viitteet
.tj

**.tj** on Tadžikistanin Internet-maakoodi verkkotunnuksia varten. Tunnus otettiin käyttöön vuonna 1997.

## Toisen asteen tunnukset

Seuraavat toisen asteen verkkotunnukset ovat käytettävissä:
* .ac.tj
* .biz.tj
* .co.tj
* .com.tj
* .edu.tj
* .go.tj
* .gov.tj
* .info.tj
* .int.tj
* .mil.tj
* .name.tj
* .net.tj
* .nic.tj
* .org.tj
* .test.tj
* .web.tj

## Lähteet

## Aiheesta muualla
* IANA.tj
.th

**.th** on Thaimaan Internet-maakoodi verkkotunnuksia varten. Sitä hallinnoi T.H.NIC Co., Ltd.. Tunnus otettiin käyttöön vuonna 1988.

.co.th nimen rekisteröiminen on mutkikasta, mistä syystä suurin osa thaimaalaisista nettisivuista käyttää .com-päätettä. .co.th-päätteisen osoitteen rekisteröimiseksi rekisterinpitäjä vaatii yrityksen asiakirjojen olevan samalla nimellä kuin nettisivu, joten esimerkiksi acme.co.th -nimen rekisteröijällä tulisi olla rekisteröitynä Acme Co. Ltd -niminen yritys.

## Toisen tason tunnukset
* .ac.th - akateeminen
* .co.th - kaupallinen
* .in.th - yksityishenkilöt (tai järjestöt)
* .go.th - hallitus
* .mi.th - armeija
* .or.th - ei-kaupalliset järjestöt
* .net.th - Internet-tarjoaja

## Lähteet

## Aiheesta muualla
* IANA.th
Magda Schneider

**Magda Schneider** (17. toukokuuta 1909 Augsburg – 30. heinäkuuta 1996 Berchtesgaden) oli saksalainen näyttelijä.

Schneider oli Xaverius Schneiderin ja tämän puolison, näyttelijä Maria Schneiderin (o.s. Meier-Hörmann) tytär. Opiskeltuaan katolisessa tyttökoulussa ja kauppakoulussa Schneider työskenteli konekirjoittajana. Myöhemmin hän opiskeli laulua Augsburgin konservatoriossa ja balettia kaupungin kaupunginteatterissa. Ensimmäisen elokuvaroolinsa Schneider sai vuonna 1930 elokuvassa *Boykott*. 

Schneider meni naimisiin näyttelijä Wolf Albach-Rettyn kanssa vuonna 1937. Hän tutustui Albach-Rettyyn alun perin elokuvan *Kind, ich freu mich auf dein Kommen* (1933) kuvauksissa. He saivat kaksi lasta, Rosemarie "Romy" Schneiderin (1938–1982) ja Wolf-Dieter Schneiderin (s. 1941), ennen kuin erosivat vuonna 1945.

Avioeron jälkeen Schneider keskittyi Romyn näyttelijänuran rakentamiseen, ja tytär nousikin lapsitähdeksi. Schneider näytteli myös itse useassa Romyn varhaisessa elokuvassa; ''Sissi''-elokuvissa hän esitti nuoren keisarinnan äitiä ruhtinatar Ludovikaa.  

## Lähteet

## Aiheesta muualla
*
Francesco Cetti

**Francesco Cetti** (9. elokuuta 1726 Mannheim – 20. marraskuuta 1778 Sassari) oli italialainen eläintieteilijä, matemaatikko ja jesuiittapappi.

Cetti syntyi Saksassa mutta hänen vanhempansa olivat Italian Comosta. Hän opiskeli Lombardiassa ja Monzan jesuiittaopistossa. 1765 hänet lähetettiin Sardiniaan auttamaan saaren opetuksen järjestämisessä. 1766 hän sai matematiikan professuurin Sassarin yliopistossa ja toimi virassa aina kuolemaansa saakka.

Cetti teki pitkiä tutkimusretkiä Sassarin ympäristössä ja julkaisi tutkimustuloksiaan 4-osaisessa teoksessa *Storia Naturale di Sardegna* (1774–1777).

Cettin kunniaksi on nimetty silkkikerttusten suku (*Cettia*), ja silkkikerttunen (*Cettia cetti*, Temminck, 1820), jonka keräsi Sardiniasta Alberto della Marmora.
Jean Rochefort

**Jean Raoul Robert Rochefort** (29. huhtikuuta 1930 Pariisi – 9. lokakuuta 2017 Pariisi) oli ranskalainen näyttelijä. Hänelle myönnettiin kaksi César-palkintoa vuosina 1976 ja 1978 sekä kunnia-César vuonna 1999. 

Rochefort’n elokuvien joukossa ovat *Seikkailija Cartouche* (1962), *Juhla voi alkaa* (1974) ja *Le Crabe-tambour* (1977). Hän harrasti pitkään hevoskasvatusta.

Rochefort oli tuomariston jäsenenä Cannesin elokuvajuhlilla vuonna 2003. Hän kuoli Pariisissa 87-vuotiaana 9. lokakuuta 2017.

## Lähteet

## Aiheesta muualla
*
Alfonso II

**Alfonso II** voi tarkoittaa seuraavia hallitsijoita:

* Alfonso II, Asturian kuningas 791–842
* Alfonso II, Aragonian kuningas 1164–1196
* Alfonso II, Provencen kreivi 1185–1209
* Alfonso II, Portugalin kuningas 1211–1223
* Alfonso (II), Toulousen kreivi 1249–1271
* Alfonso II, Napolin kuningas 1494–1495
* Alfonso II d’Este, Ferraran herttua 1559–1597